text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000008", "text": "Yoba Udi na Kiko\u0304keji Kudi Leza"}, {"text_idx": "#000009", "text": "LELO ubakwatyilwa uno ube\u0304la lusa? Dijina dyandi i Yoba, ne uno lolo\u2019u i wandi mukaji. Uyukile byaanena Yoba? \u2018Tuka Leza, ufwe.\u2019 Leka tumone kyaanenena namino, ne kisusukila Yoba i kika."}, {"text_idx": "#000010", "text": "Yoba wa\u0304di muntu uko\u0304kele Yehova. Wa\u0304di wikele mu ntanda ya Uza, kubwipi na Kenani. Yehova wa\u0304di usenswe Yoba bininge, ino kudi wa\u0304di umushikilwe. Lelo umuyukile?"}, {"text_idx": "#000012", "text": "Kupwa kwa lufu lwa Yakoba ne Yosefa mu Edipito, Yoba ye wa\u0304ikele muntu wa kiko\u0304keji kudi Yehova kupita bonso pano pa ntanda. Yehova wa\u0304sakile kuyukija Satana\u2019mba kakokejapo kongola bantu bonso bekale babi, wa\u0304nena\u2019mba: \u2018Tala Yoba. Ubamone muswelo waunko\u0304kele.\u2019"}, {"text_idx": "#000013", "text": "Satana wa\u0304patanya\u2019mba: \u2018Ukuko\u0304kele mwanda wi mumwesele kadi aye udi na bintu bingi. Ino shi umuyate\u2019byo ukakutuka.\u2019"}, {"text_idx": "#000015", "text": "Dibajinji, Satana wa\u0304tonona bantu bebe Yoba bangamedia ne ban\u0303ombe, ne miko\u0304ko yandi ya\u0304ipaibwa. Kupwa wa\u0304mwipaila ne bana 10 na kivula kikatampe. Kadi Satana wa\u0304mubeleka misongo mikomokomo. Yoba wa\u0304susuka bininge. O mwanda mukaji wa\u0304munene\u2019mba: \u2018Tuka Leza, ufwe.\u2019 Ino Yoba ka\u0304tukilepo Leza. Balunda nandi ba bubela basatu ba\u0304iya ke ba\u0304munena\u2019mba udi na bu\u0304mi butyani. Ino Yoba wa\u0304lamine kiko\u0304keji kyandi."}, {"text_idx": "#000016", "text": "Yehova wa\u0304sangele mpata, ku mfulo wa\u0304esela Yoba, enka na momwena pa kifwatulo pano. Wa\u0304pwija misongo yandi. Yoba wa\u0304butula bana bakwabo 10 bapopoke, kadi ban\u0303ombe, bangamedia ne miko\u0304ko wa\u0304ikala nabyo misunsa ibidi kupita dibajinji."}, {"text_idx": "#000017", "text": "Lelo nobe ukako\u0304kela Yehova nyeke pamo bwa Yoba? Shi i amo, nankyo nobe Leza ukakwesela. Ukekala nyeke pano pa ntanda kitatyi kyopakekala palumbuluke pamo bwa budimi bwa Edena."}, {"text_idx": "#000024", "text": "Mu Dishinda Wenda ku Damakasa"}]